**JUOŠ „Orjenski bataljon“**

**Bijela – Herceg Novi**

**Priprema za izvođenje razredne nastave koja uključuje implementaciju razvoja ključnih kompetencija – RAZREDNA NASTAVA - ISCD 1**

**Pripremu uradili:**

* **Nataša Franić,**
* **Olga Mandić,**
* **Jovana Vučković,**
* **Bojana Miljanić,**
* **Suzana Sarić,**
* **Andrej Bardek**

|  |  |
| --- | --- |
| **1. Predmet/predmeti, integrisana nastava** | **INTEGRISANA NASTAVA:**  **CSBH jezik i književnost 4, Matematika 3,**  **Priroda 5, Muzička kultura 2** |
| **2. Tema:** | **DAN PLANETE ZEMLJE** |
| **3. Cilj**  **a) opšti**  **b)specifični** | **a) opšti cilj:**   * Razvijanje odgovornosti prema prirodi i očuvanju i zaštiti prirode   **b) specifični ciljevi:**   * Upoznavanje učenika sa za problemom zagađenja prirode i načinima očuvanja i zaštite prirode od zagađivanja |
| **4. Ishodi učenja** | **Priroda 5**   * analiziraju izvore i posljedice zagađenja mora; * procijene značaj mora za čovjeka. |
| **Matematika 3**   * prikupe i klasifikuju podatke; * tabelarno i pomoću stubaca prikazuju podatke; * sa grafičkog prikaza ili iz tabela pronađu podatak koji se traži. |
| **CSBH jezik i književnost 4**   * stvara svom uzrastu odgovarajuće usmene i pismene tekstove u kojima do izražaja dolazi kreativnost, originalnost i primjenjuje osnovna znanja o njihovom oblikovanju; * u skladu sa odabranim naslovom prikupe građu za govorni nastup; * prepoznaje kompoziciju pisanog teksta i imenuje djelove kompozicije (kompozicione strukture); * dramatizuje određeni dio neumjetničkog teksta vezano za višejezičnost i kulturu naroda. |
| **Muzička kultura 2**   * svojim riječima opiše karakter kompozicije; * doživljaj muzike kreativno izrazi pokretom; * doživljaj muzike kreativno izraze likovnim radom. |
| **5. Ključne kompetencije i ishodi KK čijem se postizanju kod učenika doprinosi** | 1. **Kompetencija pismenosti**   1.1.1. Primjenjuje osnovne standarde jezika u čitanju i pisanju (čita literarne i neliterarne tekstove prilagođene uzrastu uz razumijevanje pisanih informacija; piše tekstove po ugledu na model)  1.1.7. Izdvaja ključne pojmove i sa njima povezane podatke koje klasifikuje, upoređuje i dopunjuje, pamti i koristi u novim situacijama   1. **Kompetencija višejezičnosti**   1.2.4. Koristi odgovarajuće situacije i izvore za učenje stranih jezika (npr. crtani filmovi, slikovnice, video-igre i sl.)   1. **Matematička kompetencija i kompetencija u nauci, tehnologiji i inženjerstvu**   1.3.2. Prepoznaje da se mnoge prirodne pojave i procesi mogu opisati naučnim zakonima,  modelima i teorijama  1.3.5. Procjenjuje i mjeri osnovne fizičke veličine birajući odgovarajuće mjerne jedinice i instrumente  za njihovo mjerenje  1.3.7. Čita, upoređuje i prikazuje podatke tabelarno i grafički koristeći po potrebi digitalne alate  1.3.13. Uvažava potrebu za umjerenim, racionalnim i svrsishodnim korišćenjem prirodnih resursa  u svom okruženju   1. **Digitalna kompetencija**   1.4.1. Istražuje različite mogućnosti upotrebe digitalnih tehnologija u svakodnevnom životu  uočavajući efekte i ograničenja njihove primjene  1.4.3. Koristi različite izvore informacija i podataka u digitalnom okruženju  1.4.5. Koristi digitalne tehnologije za komunikaciju u odgovarajućem kontekstu   1. **Lična, društvena i kompetencija učenja kako učiti**   1.5.1. Primjenjuje pravila ponašanja i primjerene komunikacije prepoznavajući važnost  uspostavljanja pravila i razloge njihovog uvođenja  1.5.12. Komunicira s drugima uz izražavanje i razumijevanje različitih gledišta   1. **Građanska kompetencija**   1.6.4. Prepoznaje vrijednosti društvenih grupa iz svog okruženja (npr. porodica, razred, škola, dječji  savez, ekolozi, gorani, izviđači i sl.)  1.6.5. Prepoznaje značaj prirodnih resursa i zaštite životne sredine u očuvanju kvaliteta života  1.6.9. Učestvuje u društveno korisnim aktivnostima na nivou razreda i škole  1.6.16.Ističe važnost odgovornog odnosa prema životnoj sredini   1. **Preduzetnička kompetencija**   1.7.5. Prepozna uticaj svojih izbora i ponašanja na zajednicu i sredinu  1.7.7. Sarađuje sa drugima kako bi se ideje pretočile u aktivnosti  1.7.8. Izračuna troškove pretvaranja ideje u aktivnost   1. **Kompetencija kulturološke svijesti i izražavanja**   1.8.5. Uključuje se u stvaralačke aktivnosti u školi i zajednici (npr. učestvuje u folkloru, horu, crta i  slika kulturne proizvode, igra uloge u predstavi, posjećuje kulturne manifestacije–izložbe,  pozorišne predstave za djecu, priredbe, folklorne igre, manifestacije u virtuelnom/digitalnom  prostoru i sl.) |
| **6. Ciljna grupa** | Učenici od prvog do petog razreda (uzrast 5,5-11 godina) |
| **7. Broj časova i vremenski period realizacije** | 22.4.2021. Dan planete Zemlje - po dva časa iz navedenih predmeta u toku sedmice od 19.4. do 23.4.2021. |
| **8. Scenario (strategije učenja i njihov slijed) te učenikove aktivnosti** | **CSBH jezik književnost:**  **Uvodni dio časa:** Učenici učestvuju u igri “Slagalica”.  \*Učenike dijelim u pet grupa, tako što djeca izvlače papiriće sa slovima koje sadrži riječ ZEMLjA. Nakon što svi izvuku slovo i grupišu se, dobijaju zadatke.  - Svaka grupa dobija kovertu u kojoj se nalaze dijelovi slike (Krivi toranj u Pizi, Big Ben, Kanli kula ,Kremlj i Kip slobode) . Zajedno naprave sliku od ponuđenih djelova, a potom je zalijepe na papir koji će dobiti. Na papiru pišu naziv države u kojoj se nalazi ta kulturno-istorijska znamenitost i jezik kojim se govori u toj zemlji.  **Glavni dio časa: \***Pet učenika je na prethodnom času dobilo istraživački zadatak da saznaju najvažnije podatke o Italiji,Velikoj Britaniji, Rusiji, Sjedinjenim Američkim Državama i Crnoj Gori. Da nacrtaju zastavu te zemlje, donesu neki predmet ili fotografiju koja je karakteristična za tu zemlju.Učenici predstavljaju svoje radove. Na kraju izgovaraju parolu ,,Čuvajmo planetu Zemlju, na jezicima tih zemalja.  \*Učenici se dijele u grupe prema afinitetima.  1.grupa:Sastavlja pjesmu,, Planeta Zemlja“ od ponuđenih riječi. 2.grupa:Piše poruku,,Čuvajmo planetu Zemlju“ na više jezika. 3.grupa:Crtežom i rečenicama upozoravaju šta ne treba raditi, da bi naša planeta bila ,,srećnija“.  4.grupa:Crtežom i rečenicama predstavljaju šta treba raditi da bi naša planeta bila ,,srećnija“.  **Završni dio časa:** Članovi grupa vrše prezentaciju svojih radova. |
| **Matematika:**  **Uvodni dio časa:**  Učenici slušaju pjesmu o planeti Zemlji <https://www.youtube.com/watch?v=lcp4-PH7f2Q> a nakon toga iznose svoja osjećanja o planeti Zemlji  **Glavni dio časa:**  Pred učenicimase nalazi anketa koju je potrebno da ispune a zatim će grupa učenika da kroz dijagrame i tabele da nam prikažu rezultate ankete. (prilog 1).  **Završni dio časa:**  Da bi još bolje shvatili koliko je bitno da čuvamo našu planetu zemlju učenici će pogledati video zapis o očuvanju planete Zemlje.  <https://www.youtube.com/watch?v=dfNanNaCveQ> |
| **Priroda:**  ***Uvodni dio:*** gledaju film o zagađenosti mora i iznose svoja zapažanja i komentare : <https://www.youtube.com/watch?v=7QvNEtgMMvs>  ***Glavni dio:*** učenici prikazuju fotografije i video zapise o zagađenosti mora koje su napravili u svom mjestu ; jedna grupa učenika saopstava uzroke koji su doveli do zagađenosti, a druga druga grupa predlaže načine za rješavanje problema zagađenosti mora  ***Završni dio:*** podijeljini u dvije grupe, igraju igru „Uskoči u barku i očisti more“ (od hamer papira su napravljene barke, učenici skaču sa barke na barku i sakupljaju otpad koji se nalazi oko nje (plastika, staklo, papir, guma, celofan...); prikupljeni otpad sortiraju u odgovarajuce kutije za reciklažu (papir, plastika, staklo, ostali otpad); pobjednik je grupa koja prva „očisti more“.  ***Domaći:*** od recikliranog materijala napraviti predmet koji će naknadno biti izložen na školskoj izložbi. |
| **Muzička kultura 2:**  **Uvodni dio**: Gledaju spot „Earth Song“ od M.Jackson-a (<https://www.youtube.com/watch?v=XAi3VTSdTxU>) nakon kojeg komentarišu šta su vidjeli u spotu. Razgovaraju o očuvanju životne sredine, na koji način se zagađuje priroda i šta oni rade da bi sačuvali prirodu u što boljem stanju.  **Glavni dio**: Slušaju tonski zapis pjesme „Čuvaj planetu“ (Čarolija muzike 2 CD, pjesma 32), razgovaraju o sadržaju teksta, analiziraju pjesmu odgovarajući na pitanja u vezi sadržaja pjesme; pamte tekst pjesme, uče pjevati pjesmu napamet. Pjevaju pjesmu. Osmišljavaju koreografiju, plješću prateći ritam.  **Završni dio**: Svoj doživljaj pjesme izražavaju likovnim prikazom uz slušanje kompozicije „Proljeće“ od Vivaldija (<https://www.youtube.com/watch?v=l-dYNttdgl0>). |
| **9. Materijali za podučavanje i učenje** | PPT prezentacije  Spot pjesme sa YouTube-a i mp3 audio zapisi pjesama i kompozicija.  Anketa za učenike na temu zagađivanja  Samoevaluacijski listić za učenike (priručnik) |
| **10. Potrebna materijalna sredstva**  **(uključujući troškovnik, ako je potrebno obezbjediti finansijska sredstva)** | Školski pribor (pernica)  CD Čarolija muzike 2  Računar/laptop, projektor  Internet  Smartphone ili foto aparat |
| **11. Očekivani rezultati** | * Uspješno uradili zadatke tj. napisali poetski tekst na temu „Planeta Zemlja“. Uspješno su prikazali poruke na stranim jezicima uz kult. obilježje tih zemalja.   Crtežom i porukama su prikazali kako treba čuvati planetu Zemlju.   * Prikupljene informacije anketiranjem učenika o zagađivanju svog mjesta, zajednički analizirani rezultati i doneseni zaključci. * Učenici su uočili i prezentovali posljedice neodgovornog ponašanja ljudi prema moru. Iznijeli su svoje predloge o načinima zaštite morske sredine od zagađivanja. * Učenici uspješno naučili pjevati pjesmu i izvoditi koreografiju uz pjevanje. Likovnim prikazom dali svoje viđenje zaštite naše planete. |
| **12. Opis sistema vrednovanja** | Učenička Samoevaluacija i evaluacija integrisane nastave učenja na temu PLANETA ZEMLJA  Aktivno učestvovanje svih učenika, uspješan dovršetak zadataka u skladu s dogovorenim kriterijima vrednovanja i uspješno prezentovanje tekstova te rezultata istraživanja:  70% - zadovoljavajuće  80% - dobro  90% i više – izvrsno |
| **13. Evaluacija** | *sprovodi se nakon implementacije pripremljene pripreme u odnosu na zadani opis sistema vrednovanja (uz dokaze, samoevaluacijski obrazac, analizu evaluacijskih listića za učenike)* |

**Prilog 1.**

Anketa

Sačuvajmo našu okolinu od zagađenja!



1.Kada se obilježava Dan planete Zemlje?

a) 11. decembra

b) 22. aprila

c) 30. maja

2.Šta misite, ko je najveći zagađivač vazduha u našem mjestu?

a) motorna vozila

b) kućna ložišta

c) nešto drugo \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3.U kojoj mjeri utiče zagađenost vazduha na stanovnike našeg mjesta?

a) Ne utiče uopšte

b) Utiče malo

c) Utiče mnogo

4. Kako utiče zagađenost vazduha na zdravlje stanovnika našeg mjesta?

a) izaziva određene bolesti

b) utiče na raspoloženje stanovnika

c) izbjegavanje izlaženja iz domaćinstva

d) drugo \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5.Kako biste ocijenili kvalitet vazduha u našem mjestu?

a) loš

b) zadovoljavajući

c) dobar

d) odličan

6.Na koji način se grije vaše domaćinstvo?

a) pelet

b) električna energija

c) ugalj

d) centralno grijanje

e) drva

7. Na koji način možemo uticati na smanjenje zagađenosti vazduha?

a) smanjiti upotrebu motornih vozila

b) više izlaziti iz kuće

c) smanjiti upotrebu uglja

d) drugo \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

8. Predloži kako možemo da spriječimo zagađenje vazduha u našem mjestu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_